
తిరుచిరాపల్లి, ఏప్రిల్ 12: నీటి కొరత గొడవలు మాటలు దాటి భౌతిక దాడుల దాకా వెళుతున్నాయి. ఎంతలా అంటే.. చెవులను కొరుక్కునే దాకా. కాసిన్ని ఎక్కువ నీళ్ల కోసం పొరుగున ఉన్న బంధువుతో గొడవ పడి తమిళనాడులోని మహేంద్రన్ అనే వ్యక్తి చెవిని పోగొట్టుకున్నాడు. స్థానిక కుళాయి దగ్గర.. ఇంకొన్ని నీళ్లు పట్టుకుంటానని మహేంద్రన్ వాదించాడు. అయితే పొరుగున ఉండే రంగరాజ్ అభ్యంతరం తెలిపాడు. ఇద్దరు మాటా మాటా అనుకుంటూ కొట్టుకునే దాకా వెళ్లారు. ఆ క్షణంలో రంగరాజ్.. మహేంద్రన్ చెవిని కొరికి పడేశాడు. చోద్యం చూస్తున్న పొరుగువాళ్లు ఒక్కసారిగా నిశ్చేష్టులయ్యారు. చెవి భాగం కనిపించడం లేదని, పక్కనున్న మురికి కాలువలో పడి ఉండొచ్చని పోలీసులు తెలిపారు. బాధితుడు ఎక్కువ నీళ్లు కావాలని పట్టుబడడం వల్లే ఈ నెత్తుటి ఘటన చోటుచేసుకుందని వివరించారు. బాధితుడిని ఆస్పత్రిలో చేర్చించి, నిందితుడిని అరెస్టు చేశామని వెల్లడించారు.

tiruchirapalli, epril 12: neeti korata godavalu maatalu daati bhautika daadula daka velutunnaayi. entalaa ante.. chevulanu korukkune daka. kaasinni ekkuva neella kosam poruguna unna bandhuvutho godava padi tamilanaadulooni mahendran ane vyakti chevini pogottukunnadu. sthaanika kulaayi daggara.. inkonni neellu pattukuntaanani mahendran vaadinchaadu. ayithe poruguna unde rangaraj abhyantaram telipaadu. iddaru mata mata anukuntu kottukune daka vellaaru. aa kshanamlo rangaraj.. mahendran chevini koriki padesadu. chodyam chustunna poruguvaallu okkasariga nischeshtulayyaaru. chevi bhagam kanipinchadam ledani, pakkanunna muriki kaaluvalo padi undochani poliisulu telipaaru. badhithudu ekkuva neellu kaavaalani pattubadadam valle ee nettuti ghatana chotuchesukundani vivarinchaaru. baadhitudini aaspatrilo cherchinchi, ninditudini arestu chesamani velladinchaaru.